Apr 04,2015
సిండికేట్‌ బ్యాంకు మాజీ సిఎండిపై కేసు
                   న్యూఢిల్లీ : సిండికేట్‌ బ్యాంకు మాజీ ఛైర్మన్‌ అండ్‌ మేనేజింగ్‌ డైరెక్టర్‌ ఎస్‌కె జైన్‌పై ఎన్‌ఫోర్స్‌మెంట్‌ డైరెక్టరేట్‌ (ఇడి) మనీలాండరింగ్‌ కేసు బుక్‌ చేసింది. గతేడాది ఆయన్ను సిబిఐ అవినీతి కేసులో అరెస్ట్‌ చేసిన విషయం తెలిసిందే. ప్రివెంట్షన్‌ ఆఫ్‌ మనీ లాండరింగ్‌ యాక్ట్‌ (పిఎంఎల్‌ఎ) కింద ఇది వరకే సిబిఐ ఎఫ్‌ఐఆర్‌ నమోదు చేసింది. జైన్‌ నిబంధనలకు విరుద్దంగా పలు కంపెనీలకు రుణ పరిమితి పెంచేందుకు రూ.50 లక్షలు లంచం తీసుకుంటు సిబిఐకి దొరికిపోయారు. ఆరు నెలల పాటు నిఘా ఉంచి ఆయన్ను పట్టుకున్నారు. అనంతరం జైన్‌ నివాసం నుంచి రూ.21 లక్షల నగదు, రూ.1.68 కోట్ల విలువపైన బంగారం, రూ.63 లక్షల ఫిక్స్‌డ్‌ డిపాజిట్లకు సంబంధించిన పత్రాలను అధికారులు స్వాధీనం చేసుకున్నారు. జైన్‌తో పాటు మరో 11 మందిపై నేరపూరిత కుట్ర, అవినీతి నిరోదక చట్టం కింద రెండు ఎఫ్‌ఐఆరల్‌లు నమోదు చేశారు. ఇందులో భూషణ్‌ స్టీల్‌ వైస్‌ ప్రెసిడెంట్‌ నీరజ్‌ సింఘాల్‌, ప్రకాశ్‌ ఇండిస్టీస్‌ ఛైర్మన్‌ ఎండి వేద్‌ ప్రకాశ్‌ అగర్వాల్‌తో పాటు చార్టర్డ్‌ ఎకౌంటెంట్‌ పవన్‌ బన్సాల్‌ ఉన్నారు. దీనిపై విచారణ చేసి తాజాగా జైన్‌తో పాటు దీనికి సంబంధించిన వారిపై మనీలాండరింగ్‌ కేసు కూడా నమోదు చేశారని తెలుస్తోంది.
మీ స్నేహితులకు రికమెండ్ చెయ్యండి